Leigutaki samþykkir ákvæði leigusamningsins og skilmála með undirritun sinni á leigusamning þennan , sem leigutaki fær sent sem stafrænt eintak eða prentað afrit eftir beiðni . Leigutaka er skylt að undirrita afrit af leigusamningi með rafrænni undirskrift sinni sbr. Lög nr. 28 / 2001 um rafræna undirskrift . Viðaukar og breytingar á skilmálum og ákvæðum leigusamnings þessa ásamt ástandsskýrslu ökutækis skulu vera skriflegar . Ef skipta þarf um bíl á leigutímanum og um er að ræða breytingu er varir út leigutímann er leigusamningi lokað , hann gerður upp og nýr samningur gerður . Leigutaki skal tilkynna leigusala um aðsetursskipti um leið og þau verða . Sama á við um breytingar á greiðslukortaupplýsingum greiðslukorts sem lagt er til tryggingar á greiðslum skv. samningi þessum . Leiguverð tekur breytingum skv. vísitölu neysluverðs á hverjum tíma . Grunnvísitala neysluverðs er gildandi vísitala í þeim mánuði sem leiga hefst . Tryggingariðgjöld taka breytingum samkvæmt verðskrá tryggingarfélags nema um annað hafi verið sérstaklega samið . Um samninga sem gerðir eru á grundvelli skilmála , þar með talið bótakröfur sem eftir atvikum kunna að vera gerðar , fara að íslenskum lögum . Gildir það bæði um grundvöll og útreikning bóta . Sama gildir um bótakröfur á grundvelli bótaábyrgðar utan samninga . Leigusali getur óskað eftir greiðslu tryggingafjár . Tryggingaféð getur numið allt að sex mánaða leigugreiðslu og tryggingaiðgjaldi sem greiðist leigusala áður en bíll er afhentur leigutaka . Leigusala er heimilt að framselja leigusamning þennan til annars aðila , enda skerði slíkt framsal ekki réttarstöðu leigutaka sbr. lög . 161 / 2002 . Bent skal á að skjóta má ágreiningsmálum samningsaðila leigusamnings þessa til starfandi úrskurðarnefndar Neytendasamtakanna . Rísi upp mál út af leigusamningi þessum skal málið rekið fyrir varnarþingi leigusala . Söfnun og geymsla persónuupplýsinga : 11 . Bílaleigan notast við persónuupplýsingar leigutaka til að veita honum leiguþjónustu . Persónuupplýsingar geta innihaldið nafn leigutaka , fjölskyldumeðlima , starfsmanna eða annarra sem hann tilgreinir við gerð samnings ásamt heimilisföngum þeirra , kennitölu , ökuskírteinisnúmeri , netfangi , símanúmeri o.s.frv . Bílaleigan notast við persónuupplýsingar leigutaka til að ákvarða hvort hún skuli veita leigutaka þjónustu í framtíðinni , að fengnu ótvíræðu samþykki leigutaka fyrir slíkri notkun á persónuupplýsingum hans . Þar á meðal getur verið um að ræða lánshæfismat , kannanir og / eða aðra markaðssetningu í gegnum textaskilaboð og / eða tölvupóst . Bifreiðin kann að vera útbúin skráningarbúnaði til þess að staðsetja bifreiðina . Leigutaki er þá sérstaklega upplýstur um að svo sé . Staðsetningargögn eru geymd á þann hátt að ekki er mögulegt persónugreina þau nema í þeim tilfellum sem hér eru tilgreind : Til að vernda lögmæta hagsmuni bílaleigunnar með því að staðsetja bifreiðina verði henni stolið eða ekki skilað á umsaminn skilastað sem eins og fram kemur í leigusamning . Ef um slys eða bilun er að ræða til þess að staðsetja bifreiðina og koma í veg fyrir frekara tjón . Til þess að tryggja öryggi leigutaka með því að senda út viðvörun vegna sérstaklega hættulegra veðurskilyrða . Til þess að veita leigutaka þjónustu með því að senda markaðsefni tengt staðsetningu hans og er það þá gert að undangengnu ótvíræðu samþykki leigutaka . Bílaleigan mun afhenda persónuupplýsingar leigutaka , að því marki sem lög leyfa og nauðsyn krefur : Löggæsluyfirvöldum , staðaryfirvöldum og bílastæðasjóði , hafi þessir aðilar rétt til slíkra upplýsinga samkvæmt lögum eða í tilgangi lögmætra hagsmuna bílaleigunnar , til dæmis til að framfylgja leigusamningnum milli aðila . Þriðju aðilum sem starfa fyrir hönd bílaleigunnar við kröfustýringu eða innheimtu skulda sem leigutaki skuldar bílaleigunni . Þriðju aðilum sem annast sannvottun á ökuskírteinum . Þriðju aðilum sem framkvæma neytendakannanir fyrir hönd bílaleigunnar sem bílaleigan notar til að bæta þjónustu sína gagnvart leigutökum . Gögn sem innihalda persónuupplýsingar eru geymdar á netþjónum innan EES svæðisins og dulkóðaðar til þess að lágmarka líkur á því að utanaðkomandi aðilar komist í þau . Leigusali viðheldur ávallt viðeigandi og fullnægjandi verklagi til þess að koma í veg fyrir óheimilan aðgang og misnotkun á þeim persónuupplýsingum sem notaðar eru . Leigutaki hefur rétt til að biðja um aðgang að þeim persónuupplýsingum sem bílaleigan hefur um hann og , ef ástæða þykir til , biðja um að persónuupplýsingar séu leiðréttar , þeim breytt , sé lokað eða þær fjarlægðar . Við ákveðnar kringumstæður hefur leigutaki rétt til að mótmæla úrvinnslu á persónuupplýsingum , sem og rétt til að flytja upplýsingarnar . Leigutaki skal í þessu tilliti snúa sér til bílaleigunnar . Persónuupplýsingar leigutaka eru eingöngu geymdar eins lengi og þörf krefur til að uppfylla upprunalegan tilgang með söfnun þeirra . Eins og 7. grein laga nr. 65 / 2015 um leigu skráningarskyldra ökutækja kveður á um skal bílaleigan varðveita leigusamninginn í a.m.k. 3 ár . Í vissum tilfellum kunna persónuupplýsingarnar að vera geymdar í allt að sjö ár , í samræmi við lög um bókhald nr. 145 / 1994 . Persónuupplýsingum barna er ekki safnað enda er börnum yngri en 16 ára ekki heimilt að nýta þjónustu ALP hf . Bílaleigan , ALP hf. , eins og hún er nefnd í leigusamningnum , er ábyrgðaraðili þeirra persónuupplýsinga sem unnið er með . Samskiptaupplýsingar bílaleigunnar má finna í leigusamningnum . 20 . Leigutaki hefur rétt á að leggja fram kvörtun til Persónuverndar ef hann telur að úrvinnsla persónuupplýsinga brjóti í bága við lög . 21 . Leigusali ábyrgist afhendingu ökutækis á umsömdum tíma og að það fullnægi kröfum sem gerðar eru um það samkvæmt lögum . 22 . Leigusali skal kynna leigutaka efni leigusamnings þessa og sérstaklega þær skyldur sem hann tekur á sig með undirritun hans . 23 . Um aukaþjónustu sem ekki er tilgreind í samning þessum gildir almenn verðskrá leigusala . 24 . Vilji leigusali takmarka sérstaklega notkun ökutækis með hliðsjón af útbúnaði þess og / eða ástandi vega skal það gert skriflega við undirritun leigusamnings þessa . 25 . Leigusali ábyrgist að vera ávallt með gilda starfsábyrgðartryggingu . 26 . Leigusali er ekki ábyrgur fyrir hvarfi muna eða skaða á þeim , sem leigutaki , eða einhver annar aðili , geymdi eða flutti í eða á ökutækinu . 27 . Leigutaki staðfestir með undirritun sinni á leigusamning og ástandsskýrslu ökutækis , ástand ökutækisins og fylgihluta þess þegar hann veitir því viðtöku . 28 . Kílómetrafjöldinn ( km ) sem ökutækinu er ekið meðan samningur þessi er í gildi , ákvarðast með álestri á venjulegan kílómetramæli sem fylgir ökutækinu frá framleiðanda . Leigutaki skal tilkynna leigusala svo fljótt sem auðið er , ef kílómetramælirinn er eða verður óvirkur á leigutímanum . Allar tilraunir til að breyta lestri kílómetramælisins eða aftengja hann er brot á samningi þessum . 29 . Leigusali áskilur sér rétt til að neita leigutaka um að taka bílinn á leigu áður en leigutaki veitir bifreiðinni móttöku jafnvel þó samningur hafi verið undirritaður . 30 . Leigutaki skal hafa gilt ökuskírteini fyrir ökutækið sem tilgreint er á samningnum . Ökuréttindi skulu hafa verið gild í minnst eitt ár og þurfa að gilda út leigutímann eins og hann er tilgreindur á leigusamning . 31 . Ökutækið er afhent með fullan eldsneytistank og ber að skila því með fullum eldsneytistanki með réttri eldsneytisgerð . Meðferð hins leigða : 32 . Ökutækinu skal stjórnað og ekið gætilega og samkvæmt íslenskum umferðalögum . 33 . Ökumaður skal hafa náð 18 ára aldri . 34 . Leigutaki ber ábyrgð á tjóni gagnvart þriðja aðila sem ekki fæst bætt af vátryggingafélagi ökutækisins . 36 . Leigutaki skal fylla tafarlaust út tjónaskýrslur ef um tjón er að ræða . Tilkynni leigutaki ekki um tjón ber hann fulla ábyrgð á tjóni . 37 . Leigutaki skal fylla út tjónaskýrslu að beiðni leigusala innan 7 daga frá skriflegri kröfu leigusala . Verði leigutaki ekki við þeirri kröfu má líta svo á að umrætt tjón hafi orðið á þann hátt að það falli utan við skilmála kaskótryggingar og ber leigutaki þá fulla fjárhagslega ábyrgð á því . 38 . Leigusali ábyrgist ekki að leigutaki fái nýjan bíl sé leigutaki ábyrgur fyrir tjóni og er það háð skilyrðum leigusala . 39 . Þurfi leigusali að sækja eða láta sækja ökutækið vegna áreksturs eða annars tjónsatviks ber leigutaki allan kostnað vegna þessa skv. verðskrá leigusala hverju sinni . 40 . Reykingar eru bannaðar í bílum sem leigðir eru , leigusali getur sektað leigutaka ef reykt er í ökutækinu skv. verðskrá leigusala . Einnig getur leigusali rukkað leigutaka um þrifagjald vegna slæmrar umgengni eða ólyktar í ökutækinu t.d. vegna gæludýra . 41 . Leigutaka er óheimilt að láta fara fram viðgerðir eða breytingar á ökutækinu og fylgihlutum þess eða leyfa nokkra veðsetningu á því . 42 . Leigutaka ber að halda hinu leigða vel við og tilkynna leigusala um allar skemmdir og bilanir jafnóðum og þær gerast . 43 . Leigutaka er skylt að koma með bifreiðina til þjónustuskoðunar og / eða eftirlits eins og kveðið er á um í samningi þessum og láta leigusala annast viðhald og viðgerðir á hinu leigða . Leigutaki viðurkennir rétt leigusala til þess að kalla bifreið skriflega inn til skoðunar hvenær sem er á leigutímanum með 7 daga fyrirvara þar sem kannað er ástand bifreiðarinnar og taka mælastöðu . Sé ekki orðið við þeirri innköllun geta starfsmenn leigusala tekið bifreiðina til skoðunar hvar sem til hennar næst og án aðfarargerðar . Leigutaki veitir í þessu skyni fullan aðgang að ökutækinu og geymslustað þess . 44 . Bili ökutækið vegna eðlilegs slits eða af öðrum ástæðum sem ekki eru leigutaka um að kenna , skal leigusali afhenda leigutaka annað sambærilegt ökutæki svo fljótt sem auðið er eða sjá til þess að viðgerð fari fram svo fljótt sem auðið er , á þeim stað sem leigusali ákveður . Framangreint hefur ekki áhrif á greiðslu leigugjalds eða annars sem leigutaka ber að greiða samkvæmt leigusamningi þessum . Leigusali greiðir engar bætur í þeim tilvikum sem að framan greinir , hvorki vegna gistingar , né annars kostnaðar . 45 . Sé leigutaka afhent bifreið í stað hinnar leigðu vegna viðhalds , bilana eða tjónaviðgerðar ber honum að skila henni innan 3 daga frá skriflegri kröfu leigusala um það . Verði leigutaki ekki við þeirri kröfu áskilur leigusala sér rétt til þess að gjaldfæra leigu vegna auka bifreiðarinnar samkvæmt verðskrá leigusala hverju sinni . Skil á hinu leigða : 47 . Skili leigutaki ekki ökutækinu á þegar samningur rennur út , þá framlengist leigusamningurinn sjálfkrafa um 1 ár á sömu kjörum og eru á samningi . Ef um vetrarleigusamning er að ræða , og leigutaki skilar ekki ökutækinu þegar samningur rennur út , þá framlengist leigusamningurinn sjálfkrafa um 1 ár samkvæmt verðskrá um langtímaleigu . 48 . Leigutaki skal greiða fyrir skemmdir sem verða á ökutækinu , á meðan ökutækið er á hans ábyrgð , sem ekki fást bætt úr kaskótryggingu ökutækisins eða ábyrgðartryggingu þriðja aðila . 49 . Leigutaki samþykkir að greiða leigusala samkvæmt kröfu öll útgjöld , sem leigusali verður fyrir , ef hann þarf að koma ökutækinu til baka til aðseturs leigusala hafi það verið skilið eftir eftirlitslaust , án tillits til ástands ökutækisins , vega eða veðurs . 50 . Tryggingafé samkv. 7. gr. er endurgreitt leigutaka að leigutíma loknum að frádregnu kostnaðaruppgjöri . 51 . Óski leigutaki eftir að skila inn ökutæki áður en samningstími er liðinn skal fara fram uppgjör á leigu auk riftunargjalds sem nemur allt að 6 mánaða leigu . Ef um vetrarleigusamning er að ræða þá nemur riftunargjaldið 1 mánaða leigu . 52 . Tryggingafélag bifreiðarinnar er Sjóvá Almennar kennitala 6509091270 ( Kringlan 5 , 103 Reykjavík ) og samþykkir leigutaki að þeim sé tilkynnt um leigusamning þennan og aðila hans . Samningur er háður skilyrðum Sjóvá Almennra varðandi iðgjöld og taka þau breytingum samkvæmt verðskrá Sjóvá Almennra . 53 . Hið leigða skal vátryggt með lögboðinni ökutækjatryggingu og kaskótryggingu ökutækis . Um vátryggingar þessar gilda skilmálar Sjóvá Almennra nr. 220 um ökutækjatryggingu sem felur í sér ábyrgðartryggingu , slysatryggingu ökumanns og bílrúðutryggingu og nr. 230 um kaskótryggingu ökutækja . Vátryggingaskilmálar eru m.a. aðgengilegir á heimasíðu Sjóvá Almennra , www.sjova.is 54 . Ábyrgðartrygging gagnvart þriðja aðila nemur þeirri upphæð sem íslensk lög kveða á um hverju sinni sbr. 53.gr . 55 . Að því marki sem tjón á ökutæki fæst ekki bætt úr kaskótryggingu ökutækisins eða úr hendi þriðja aðila , þ.m.t. ábyrgðartryggingu , ber leigutaki fulla ábyrgð á hverju tjóni sem verður á ökutækinu og getur ábyrgð hans numið allt að fullu verðgildi ökutækisins . Skal leigutaki greiða að fullu allan kostnað vegna tjóns eða skemmda á ökutækinu sem hann ber ábyrgð á skv. verðskrá eða verðmati frá leigusala . 56 . Kaskótrygging bætir tjón á ökutækinu eins og nánar er kveðið á um í gildandi vátryggingaskilmálum hverju sinni sbr. 53.gr . Leigutaki greiðir eigin áhættu , sjálfsábyrgð , í hverju tjóni sem er nánar tilgreind á framhlið samnings þessa . 57 . Verði tíðni tjóna umtalsvert meiri en almennt gerist áskilur leigusali sér rétt til að hækka sjálfsábyrgð í hverju tjóni upp í allt að kr. 360.000 , að undangenginni skriflegri tilkynningu þar um til leigutaka og / eða rifta leigusamningi . 58 . Kaskótrygging ökutækis bætir skemmdir á ökutækinu af völdum skilgreindra tjónsorsaka sem verða með skyndilegum og óvæntum hætti . 59 . Dæmi um tjónstilvik sem kaskótrygging nær ekki yfir ( ath. ekki tæmandi upptalning ) : 60 . Ágreining varðandi vátryggingasamninga ( ökutækjatryggingu og kaskótryggingu ökutækis ) og bótaskyldu Sjóvá Almennra skv. þeim má skjóta til úrskurðarnefndar í vátryggingarmálum . Greiðslur : 61 . Umsamið leiguverð og tryggingaiðgjald er innheimt fyrirfram með boðgreiðslusamningi og / eða innheimtukröfu í netbanka . Boðgreiðslusamningur er hluti samnings þessa . Innifalið í greiðslu er leigugjald , umsaminn akstur , tryggingar , bifreiðagjöld , hefðbundið viðhald sem myndast við eðlilega notkun eins og smurþjónusta og reglubundnar þjónustuskoðanir . Þjónusta vegna dekkjaviðgerða og umfelgana ef springur á hjólabarða er ekki innifalin í leiguverðinu svo og viðgerðir vegna bilunar sem orsakast af óeðlilegu sliti eða slæmrar meðferðar á ökutækinu . Ef notkun fer umfram innfalinn akstur skal leigutaki greiða aukalega gjald sem verður innheimt af leigusala skv. samkomulagi hans við leigutaka , þó aldrei síðar en í lok leigutíma . 62 . Uppgjörsgreiðsla verður innheimt með lokagreiðslu boðgreiðslusamnings eða eftir nánara samkomulagi milli aðila þar um . 63 . Óski leigutaki eftir annarri þjónustu en samningur þessi tekur til skal hann greiða fyrir hana skv. gjaldskrá leigusala . 64 . Leigutaki er ábyrgur fyrir öllum stöðumælasektum , sektum fyrir umferðarlagabrot , veggjöldum og annars kostnaðar sem til getur fallið til . Leigusala er heimilt að taka þjónustugjald skv. verðskrá sinni í samræmi við verðlista fyrir meðhöndlun sektagreiðslna og fyrir að veita upplýsingar vegna umferðarlagabrota . Innheimtar sektir og þjónustugjöld verða skuldfærðar á greiðslukort leigutaka eða á viðskiptareikning hans . 65 . Fáist ekki skuldfærsluheimild á greiðslukort skv. boðgreiðslusamningi er samningur komin í vanskil . Greiði leigutaki ekki leiguna og aðrar greiðslur sem gjaldfallnar eru og honum ber að greiða á gjalddaga , skal hann greiða bílaleigunni hæstu leyfilegu dráttarvexti af hinni vangreiddu fjárhæð auk kostnaðar skv. framlagðri gjaldskrá bílaleigunnar ásamt öðrum kostnaði sem af hefur hlotist , svo sem lögfræði - eða málskostnað . Dráttarvextir eru ákvarðaðir skv. ákvæðum III. kafla laga nr. 38 / 2000 um vexti og verðtryggingu , með síðari breytingum , af gjaldfallinni fjárhæð og kostnaði . 66 . Fyrirtæki og rekstraraðilar geta óskað eftir reikningsviðskiptum . Um þau gilda skilmálar ALP hf. um reikningsviðskipti og er sótt um þau sérstaklega . 67 . Leigusamningur þessi er tímabundinn og óuppsegjanlegur , leigutaki getur ekki skilað leigumun fyrr en í lok leigutíma án lokagjalds skv. gr. 51 í samningi þessum . 68 . Leigusala er heimilt að gjaldfæra á greiðslukort leigutaka leigugjald og annað sem leigutaka ber að greiða samkvæmt leigusamningi þessum , svo sem greiðslur vegna tjóns sem verður á ökutæki á meðan það er í vörslu leigutaka og skal leigusali einn hafa ákvörðunarvald um hvenær það skuli gert , og hvort það sé gert í einu lagi eða ekki . Réttur þessi stendur óhaggaður í 12 mánuði eftir að ökutæki hefur verið skilað til leigusala . 69 . Leigusala er heimilt að rifta samningi þessum án fyrirvara verði vanefnd af hálfu leigutaka eða brjóti hann einhver ákvæði samnings þessa . Sem dæmi má nefna : 70 . Þá er leigusala heimilt að segja samningi þessum upp án fyrirvara séu eftirtaldar ástæður utan samnings fyrir hendi : 71 . Uppgjör milli leigusala og leigutaka vegna samningsloka eða riftunar fer fram með þessum hætti : 72 . Öll verð á þessari síðu eru birt með fyrirvara um villur . Verðin á síðunni eru því ekki bindandi fyrr en að Avis ( Alp hf. ) hefur staðfest leigusamninginn . Ef villa er á verði mun Avis ( Alp hf. ) upplýsa leigutaka áður en leigusamningur er undirritaður . 73 . Upplýsingar um bílinn líkt og aukahlutir eru birt með fyrirvara um villur . Upplýsingarnar um bílinn á síðunni eru því ekki bindandi fyrr en Avis ( Alp hf. ) hefur staðfest Leigusamninginn . Ef þessar upplýsingar eru rangar mun Avis ( Alp hf. ) upplýsa leigutaka áður en leigusamningur er undirritaður . 74 . Greiðsluhæfismat frá Creditinfo kostar 1.500 kr . Með því að samþykkja mat creditinfo samþykkir leigutaki að greiða 1.500 kr ef leigutaki hefur ekki leigu . Fjárhæðin verður dregin frá staðfestingargjaldi áður en staðfestingargjald er endurgreitt . 75 . Með því að leggja fram pöntun á langtímaleigubíl á heimasíðu Avis langtímaleigu er gjald að fjárhæð 10.000 kr dregið af greiðslukorti leigutaka . Staðfestingargjald þetta telst til inneignar verði af viðskiptum . Kostnaður greiðslumats er dreginn af inneign þessari smbr . 74 gr . Ef leigutaki hefur ekki leigu .